Jánd Község Önkormányzata Képviselő-testületének **2021. július 6. napján** megtartott rendes ülésének:

a./ tárgysorozata

b./ jegyzőkönyve

c./ rendelete:

c./ határozata: 28-33.

Szám:152/959-2/2021.

**T Á R G Y S O R O Z A T A**

1. Előterjesztés a Polgármester veszélyhelyzetben hozott döntéseinek felülvizsgálatára.
2. Előterjesztés a Jándi Településtisztasági, Településgazdálkodási Szolgáltató Nonprofit Kft. megszüntetésére.
3. Egyebek.

Jánd, 2021. július 6.

Asztalos István

polgármester

**J E G Y Z Ő K Ö N Y V**

**Készült:** Jánd Község Képviselő-testületének **2021. július 6. napján** **1630**órakor a Községháza tárgyalótermében (Jánd, Tisza út 1. sz.) megtartott rendes üléséről.

**Jelen vannak:**

1. Asztalos István polgármester
2. Baranyi Sándorné alpolgármester
3. Szalai Kálmán képviselő
4. Kolozsvári Attila képviselő

**Meghívottak:**

1. dr. Fórizs Erzsébet önkormányzati osztályvezető
2. Kolozsváriné Fekete Olga a Jándi Településtisztasági, Településgazdálkodási Szolgáltató Nonprofit Kft. Felügyelő Bizottságának elnöke
3. Kovács Lászlóné Települési Értéktár elnöke

**Jegyzőkönyv-vezető:** Borbély-Szabó Ottília ügyintéző.

**Asztalos István** (polgármester): Nagy tisztelettel köszöntött mindenkit a testületi ülésen, a határozatképesség megállapítása után az ülést megnyitotta, majd javasolta a meghívóban szereplő 3 napirendi pont elfogadását. Tájékoztatta a képviselő-testület tagjait, hogy 2021. július 1. hatállyal dr. Lénárt Sándor Pál képviselő Úr lemondott tagságáról, mivel új munkahelyet váltott és ez összeférhetetlen lenne képviselő-testületi tag posztjával.

Ezt követően szavazásra bocsátotta a napirendi pontok elfogadását.

*A Képviselő-testület a napirendet egyhangúlag – 4 igen szavazattal, ellenszavazat és tartózkodás nélkül – elfogadta.*

**Jánd Község Önkormányzata Ügyrendi Bizottságának**

**28/2021. (VII. 6.) önkormányzati határozata**

**Jánd Község Képviselő-testülete 2021. július 6. napján tartott ülése napirendi pontjainak elfogadásáról**

*A Képviselő-testület*:

A 2021. július 6. napján tartott ülés napirendjét – meghívóban szereplő 3 napirendi ponttal – elfogadta:

1. Előterjesztés a Polgármester veszélyhelyzetben hozott döntéseinek felülvizsgálatára.
2. Előterjesztés a Jándi Településtisztasági, Településgazdálkodási Szolgáltató Nonprofit Kft. megszüntetésére.
3. Egyebek.

Jegyzőkönyv hitelesítőnek kijelölik **Baranyi Sándorné és Kolozsvári Attila** képviselőket.

A határozatot kapja:

1. Elnök (helyben),
2. Jegyző (helyben),
3. Irattár.

------------------------------

**Tárgy (1. tsp.):** Előterjesztés a Polgármester veszélyhelyzetben hozott döntéseinek felülvizsgálatára.

**Asztalos István** (polgármester): Felkéri dr. Fórizs Erzsébet önkormányzati osztályvezetőt, hogy ismertesse a napirendi pontot.

**dr. Fórizs Erzsébet** (önkormányzati osztályvezető): A veszélyhelyzet miatt katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a polgármester hozta meg a képviselő-testület hatáskörében a döntéseket. A munka nem állt meg, nagyon sokat dolgoztunk, mint látjátok. Amennyiben valakinek kérdése van valamely határozattal vagy elfogadott rendelettel kapcsolatban, kérem tegye fel.

**Szalai Kálmán** (képviselő): Mit jelent a külterületi földterületek ingyenes megszerzése?

**dr. Fórizs Erzsébet** (önkormányzati osztályvezető): Az út felújításához, kialakításához az önkormányzatnak még további területet kellet biztosítani, önkormányzati tulajdonba venni, mely 8pici) területeket a gazdák térítésmentesen az önkormányzat tulajdonába adták.

**Szalai Kálmán** (képviselő): Miből lesz kifizetve a falugondnoknak szánt plusz juttatás, ami a fizetésemelést jelenti?

**dr. Fórizs Erzsébet** (önkormányzati osztályvezető): A falugondnok munkabérének a forrása a falugondnoki szolgálat normatívája, mely valamennyi – a falugondnoki feladatok ellátásával kapcsolatos (személyi és dologi) kiadásra felhasználható. A bér kifizetésén túl a dologi kiadásokra is marad több, mint 1.000 eFt a normatívából. A falugondnoknak el kell végeznie a falugondnoki tanfolyamot. Amennyiben elvégzi, akkor a garantált bérminimumot meg kell adni részére a minimál bér helyett.

**Asztalos István** (polgármester): A normatívát el kell költeni. Attila sok feladatot végez, nagyon jó a problémamegoldó képessége, kezdeményező is, tehát csak jól jár vele a hivatal. Ebben az évben meglesz a képzése is, mivel már jelentkezett az oktatásra, várjuk, mikor indul a képzés.

**Szalai Kálmán** (képviselő): Ki szavazta meg, hogy a falugondnoki busz otthon legyen a háza előtt? Ha befejezte a munkát, tegye le a hivatal udvarán.

**dr. Fórizs Erzsébet** (önkormányzati osztályvezető): Erről nem volt döntés.

**Asztalos István** (polgármester): Néhányszor lehetett látni valóban, hogy a busz ott áll a háza előtt, de olyankor engedélyt kapott rá, mert mondjuk másnap reggel korábban indult beteggel kórházba, vagy hasonló eset miatt. Saját dolgait nem rendezi vele.

**Szalai Kálmán** (képviselő): Van 3 útpályázatunk, azokkal mi lesz? Egyik sem nyert?

**Asztalos István** (polgármester): Az egyiket már elbírálták és nyert.

**dr. Fórizs Erzsébet** (önkormányzati osztályvezető): Kellene javaslat, hogy a következő időszakban mire adjunk be pályázatot.

**Kolozsvári Attila** (képviselő): Szerintem a temető utcáját és a Toldikert utcáját összekötő bekötő utat is meg lehetne csinálni.

**Asztalos István** (polgármester): Nem kellene dupla munkát ezzel csinálni. Ezt az útszakaszt a vízügy meg fogja csinálni, hozzájuk tartozik a töltés miatt.

**Szalai Kálmán** (képviselő): Mert Te nem akarod ezt az útszakaszt, azért nem csinálod.

**dr. Fórizs Erzsébet** (önkormányzati osztályvezető): Megnézzük a jelenleg kiírásra kerülő pályázatokat és a benyújtási határidőket. Addig gondolkozzatok rajta, hogy melyik útszakaszokat kellene felújítani, rendbe hozni.

**Asztalos István** (polgármester): Szavazásra bocsátotta az első napirendi pontot.

*A Képviselő-testület – 3 igen szavazattal és 1 tartózkodással – a következő határozatot hozta:*

**Jánd Község Önkormányzat Képviselő-testületének**

**29/2021. (VII. 6.) önkormányzati határozata**

**a Polgármester veszélyhelyzetben hozott döntéseinek felülvizsgálatáról**

*A Képviselő-testület:*

1. Magyarország helyi önkormányzatairól szóló 2011. évi CLXXXIX. törvényben (Mötv.) biztosított jogkörében eljárva megvizsgálta a Polgármester veszélyhelyzetben hozott határozatait és azokat változatlan formában jóváhagyja.
2. Az 1) pontban meghatározottak határozatok ***végrehajtásáról adott jelentést elfogadja.***
3. A Mötv.-ben biztosított jogkörében eljárva megvizsgálta a Polgármester veszélyhelyzetben alkotott rendeleteit és valamennyi megalkotott rendeletet módosítás nélkül jóváhagyja, azokat megerősíti.

A határozatról értesülnek:

1) Határozattal érintettek,

2) Irattár.

**-------------------------------------------**

Tárgy (2. tsp.): Előterjesztés a Jándi Településtisztasági, Településgazdálkodási Szolgáltató Nonprofit Kft. megszüntetéséről

**Asztalos István** (polgármester): Felvázolta az előterjesztésben foglaltakat, majd felolvasta Kalmár Sándor levelét, melyben a mai naptól lemond a Kft. ügyvezetői tisztségéről.

Van nekünk egy pályázatunk a Tisza partos TOP-os, melyben 2017-ben vizesblokkot stb. pályáztunk. Még ez a pályázat mindig nem lépett előre, megnyertük, de a kivitelező az eddigi árajánlatra 3 millió forintot dobott, ami már túlmegy a pályázati kereten. Ezt nekünk kell megfinanszíroznunk valamiből. Ebből eredt, hogy honnan szedjen pénz azt önkormányzat, hogy ne bukjuk el a pályázatot. A Kft-t ha felszámoljuk, akkor talán lesz annyi pénzünk ami nekünk éppen szükséges. Mivel az önkormányzatnak az egyik kötelező feladatellátása a szennyvízprobléma megoldódott, innentől gyakorlatilag nincs szükség a Kft. működésére. Véleményem szerint több pénzt vinne el már, mint amit kitermel.

**Szalai Kálmán** (képviselő): Ilyen emberrel kell kitolnunk ezért, mint Kalmár Sanyi? Aki a mélységből is felemelte a bevételt. Lenne több hely, ahonnan továbbra is lehetne szennyvizet elszállítani.

**Asztalos István** (polgármester): A szennyvíz vagy lesz, vagy nem lesz. Szinte a környéken mindenhol megoldódott a szennyvízbekötés sorsa. Más munka meg nem lesz, amit csak a Kft.-n keresztül lehetne megoldani.

**Kolozsváriné Fekete Olga :** Felvázolta az amortizációt a gépekre kivetítve.

**Kolozsvári Attila** (képviselő): Ugye még a nagy kazán is eladó?

**Szalai Kálmán** (képviselő): Toldi Laci dolgozik esténkét. Az hogy van fizetve? Miből?

**Asztalos István** (polgármester): Nem kap érte plusz pénzt, ugyanis a nagy melegben nem küldjük ki a Tisza partot nyírni, a délelőttje nagyrészt szabad, így estére csinálja meg és belefér a munkaidő keretbe.

**dr. Fórizs Erzsébet** (önkormányzati osztályvezető): Át kell gondolni, hogy a meglévő gépparkot Kft. formában, vagy önkormányzati formában lehet gazdaságosabban hasznosítani?

**Baranyi Sándorné** (alpolgármester): Emberfüggő szerintem. Ha nem találsz rá embert, aki dolgozzon rajta, akkor nem tudod hasznosítani.

**Kolozsváriné Fekete Olga:** Az önkormányzat fizet a Kft-nek a szolgáltatásért. Mennyit? Mekkora a Kft. bevételéből az a rész, amit az önkormányzat fizet a Kft-nek?

**Asztalos István** (polgármester): Nagyjából a fele.

**Kolozsváriné Fekete Olga:** Akkor nincs értelme a Kft-nek. Akkor marad a pénz a hivatalnál.

**Baranyi Sándorné** (alpolgármester): A szippantós kocsit nem lehet bérbe adni vagy eladni?

**Asztalos István** (polgármester): Meg kell nézni a lehetőségeket, beszélni kell cégekkel, mint pl. a BEREGVÍZ-el.

**Kolozsváriné Fekete Olga:** Kálmán mi a véleményed?

**Szalai Kálmán** (képviselő): Sanyi bácsival kitolás, ennyi. Eddig jól működött a Kft.

**Asztalos István** polgármester szavazásra bocsátotta az előterjesztés első határozati javaslatát.

*A Képviselő-testület – 3 igen szavazattal és 1 nem szavazattal – a következő határozatot hozta:*

**Jánd Község Önkormányzata Képviselő-testületének**

**30/2021. (VII. 6.) önkormányzati határozata**

a Jándi Településtisztasági, Településgazdálkodási Szolgáltató Nonprofit Kft.

megszüntetéséről

*A Képviselő-testület:*

1. Elhatározza az általa alapított Jándi Településtisztasági, Településgazdálkodási Szolgáltató Nonprofit Korlátolt Felelősségű Társaság (székhelye: 4841 Jánd, Tisza út 1., Cégjegyzékszáma: Cg. 15-09-074224, a továbbiakban: Kft.) jogutód nélkül megszűnését, amelynek formájaként – tekintettel arra, hogy fennállnak a végelszámolás jogszabályban meghatározott feltételei, illetve kizáró körülmények nem állnak fenn - az egyszerűsített végelszámolást jelöli ki.
2. Kijelenti, hogy a Kft.-nek nincsenek olyan alapítványai, szervezetei, amelyek sorsáról az alapítónak rendelkeznie kell.
3. A végelszámolás kezdő időpontjául 2021. augusztus 1. napját jelöli meg.
4. A Kft. végelszámolásának lefolytatására, a végelszámolót terhelő feladatok ellátására az ügyvezetőt bízza meg.
5. Felkéri és egyben felhatalmazza a Kft. Ügyvezetőjét, hogy
6. A 3) pontban meghatározott időpontra figyelemmel a Kft. tevékenységét lezáró mérleget 2021. július 31. fordulónappal készítse el, illetve
7. a cégnyilvánosságról, a bírósági cégeljárásról és a végelszámolásról szóló 2006. évi V. törvényben (a továbbiakban: Ctv.) meghatározott feladatokat határidőben a Ctv. szerint lássa el.

A határozatot kapja:

1) Polgármester, jegyző (helyben),

2) Jándi Településtisztasági, Településgazdálkodási Szolgáltató Nonprofit Kft.

Ügyvezetője (székhelyén),

3) Önkormányzati Osztály vezetője (helyben),

4) Pénzügyi ügyintéző (helyben).

------------------------------

**Asztalos István** polgármester szavazásra bocsátotta az előterjesztés második határozati javaslatát.

*A Képviselő-testület – 4 igen szavazattal, ellenszavazat és tartózkodás nélkül – a következő határozatot hozta:*

**Jánd Község Önkormányzata Képviselő-testületének**

**31/2021. (VII. 6.) önkormányzati határozata**

a Jándi Településtisztasági, Településgazdálkodási Szolgáltató Nonprofit Kft.

ügyvezető igazgatói álláshelyének betöltéséről

1. Tudomásul veszi Kalmár Sándor (sz: Jánd, 1952.05.01., an: Gaál Flóra, lh: 4841 Jánd, Rákóczi út 69. sz.) a Jándi Településtisztasági, Településgazdálkodási Szolgáltató Nonprofit Kft. (székhelye: 4841 Jánd, Tisza út 1., Cégjegyzékszáma: Cg. 15-09-074224 a továbbiakban: Kft.) ügyvezetőjének – 2021. július 6. nappal történő – lemondását.
2. A Kft. ügyvezető feladatainak, valamit – tekintettel a 30/2021. (VII. 06.) számú önkormányzati határozat 1) és 4) pontjára – a végelszámoló feladatok ellátásával 2021. július 7. napjával a Kft. megszűnéséig – Demeter Attila (sz: Mátészalka, 1980. 04. 11., an: Apáti Mária Valéria) 4841 Jánd, Jókai út 5. szám alatti lakost bízza meg.
3. Felkéri a Jegyzőt, hogy a megbízási dokumentumokat készíttesse el.

Határidő: azonnal

Felelős: jegyző

A határozatot kapja:

1) Polgármester, jegyző (helyben),

2) Jándi Településtisztasági, Településgazdálkodási Szolgáltató Nonprofit Kft.

Ügyvezetője (székhelyén),

3) Önkormányzati Osztály vezetője (helyben),

4) pénzügyi ügyintéző (helyben).

--------------------------------------

**dr. Fórizs Erzsébet** (önkormányzati osztályvezető): Dönteni szükséges a könyvvizsgáló személyéről is.

**Asztalos István** (polgármester): Jelenleg a Bereg-Audit Kft. részéről Dr. Szűcs Zoltánné bejegyzett könyvvizsgáló látja el ezeket a feladatokat. Én javaslatot tennék arra vonatkozóan, hogy a végelszámolásig maradjon ő erre a posztra.

**Asztalos István** polgármester szavazásra bocsátotta az előterjesztés harmadik határozati javaslatát.

*A Képviselő-testület – 4 igen szavazattal, ellenszavazat és tartózkodás nélkül – a következő határozatot hozta:*

**Jánd Község Önkormányzata Képviselő-testületének**

**32/2021. (VII. 06.) önkormányzati határozata**

a Jándi Településtisztasági, Településgazdálkodási Szolgáltató Nonprofit Kft.

könyvvizsgálói feladatok ellátásáról

*A Képviselő-testület:*

1. Elhatározza, hogy a Jándi Településtisztasági, Településgazdálkodási Szolgáltató Nonprofit Korlátolt Felelősségű Társaság (székhelye: 4841 Jánd, Tisza út 1., Cégjegyzékszáma: Cg. 15-09-074224, a továbbiakban: Kft.) könyvvizsgálói feladatok ellátására a Bereg – Audit Kft.-t (Székhely: 4800 Vásárosnamény, Dózsa Gy. u. 30., Cégjegyzék szám: 15-09-065069, kamarai nyilvántartási szám: 001170), nevezetesen Dr. Szűcs Zoltánné bejegyzett könyvvizsgálót (4800 Vásárosnamény, Dózsa Gy. u. 30., kamarai tagsági igazolvány száma: 004763, költségvetési min. sz. 000784) bízza meg.

A határozatot kapja:

1) Polgármester, jegyző (helyben),

2) Jándi Településtisztasági, Településgazdálkodási Szolgáltató Nonprofit Kft.

Ügyvezetője (székhelyén),

3) Önkormányzati Osztály vezetője (helyben),

4) Bereg-Audit Kft. (székhelyén),

5) pénzügyi ügyintéző (helyben).

-------------------------------

**Tárgy (3. tsp.):** Egyebek 1.

**Kovács Lászlóné** (TÉB elnök): Nagy szeretettel köszöntök én is mindenkit, nagyon örülök, hogy végre kialakult Jándon is a Települési Értéktár bizottsága. Ezeket az értékeket és hagyományokat tovább kell adni. Én, amit lehetett megőriztem, most már szeretném átadni a kis gyűjteményemet. Ahova lehet megyünk, hirdetjük. Amit lehet értéktárba felvenni, azt mindenképpen szeretnénk felvenni, erre ajánlásokat is várok mindenkitől.

**Tárgy (3. tsp.):** Egyebek 2.

**Baranyi Sándorné** (alpolgármester): Ismertetni szeretném a közelgő Családi nap programjait. Erre vonatkozóan támogatást szeretnénk kérni a Csarodai Tűzoltó Egyesületnek, mivel beszereztek egy habpartit elősegítő eszközt, amit hozzászerelnek a tűzoltó autóhoz, és ezzel járják a környék rendezvényeit, nagy örömet szerezve ezzel kicsiknek és nagyoknak. Én 50.000.- forint támogatásra gondoltam.

*A Képviselő-testület – 4 igen szavazattal, ellenszavazat és tartózkodás nélkül – a következő határozatot hozta:*

**Jánd Község Önkormányzata Képviselő-testületének**

**33/2021. (VII. 06.) önkormányzati határozata**

A Képviselő-testület:

1. **Csarodai Polgárőr és Tűzoltó Egyesület (**Székhelye: 4844 Csaroda Petőfi Sándor utca 41.) számára 50.000 Ft (azaz ötvenezer forint) vissza nem térítendő pénzbeli **támogatást nyújt.**
2. Felhatalmazza a Polgármestert, hogy a támogatásról szóló megállapodást – mely tartalmazza a támogatás felhasználásának időpontját és a támogatás felhasználásának célját – aláírja.
3. Felkéri a Polgármestert, hogy gondoskodjon a támogatás kifizetéséről.

Felelős: Polgármester

Határidő: értelemszerűen

A határozatot kapják:

1. Polgármester, Jegyző (helyben),
2. Támogatott (székhelyén),
3. Pénzügyi ügyintéző.

Ezt követően a Polgármester a nyílt ülést bezárta, a Képviselő-testület ülése 20:43 órakor véget ért.

K. m. f.

Asztalos István dr. Fórizs Erzsébet

polgármester önkormányzati osztályvezető

Baranyi Sándorné Kolozsvári Attila

jegyzőkönyv hitelesítő jegyzőkönyv hitelesítő